
	120 jardų iki tavo širdies
	Simona Šara
	Kai Heidi su šeima eilinį kartą persikelia į naują miestelį, likus vos keliems mėnesiams iki mokyklos baigimo, ji turi tik vieną tikslą – likti nepastebėta. Ištverti paskutinius mėnesius mokykloje, neišsiskirti iš minios, neprisidaryti problemų ir kuo greičiau iš čia išvažiuoti į patį tolimiausią Valstijų tašką. Atrodo, viskas aišku ir paprasta, tačiau likimas turi kitų planų...

	Alyvuogių žalia
	Vaida Marija Knabikaitė
	Romano veiksmas vyksta XX a. septintojo-aštuntojo dešimtmečių Kuboje, Bolivijoje ir Čilėje. Vienaip savo šalies gerovę supranta komunistai, kitaip – jų priešininkai. Šis skirtingų socialinių idėjų susidūrimas lemia tragiškus veikėjų likimus. Knygoje vaizduojamas žmogaus prigimties dvilypumas – gebėjimas romantiškai mylėti ir kartu begalinis žiaurumas, skatinamas keršto troškimo ir valdžios siekio.

	Apgalvota pasaulio pabaiga. Kaip Stalinas rengėsi Trečiajam pasauliniam karui
	Alexander Gogun
	Trečiasis pasaulinis karas neįvyko. Tačiau Stalinas jį kruopščiai ir metodiškai planavo. Šioje knygoje pirmą kartą surinkti dokumentuoti įrodymai iš lyg šiol įslaptintų archyvų, papildyti retomis nuotraukomis ir žemėlapiais, kurie atskleidžia stulbinamą tiesą – pasaulio galingieji nuolat ruošiasi... pasaulio pabaigai.

	Audrų kalnas
	Liza Marklund
	Atokioje Šiaurės Švedijos vietovėje, kur pelkės, miškai ir kalnai saugo šimtmečių istorijas, per Joninių šventę ramų Stentresko gyvenimą sudrebina netikėtas radinys – pelkėje iškyla žmogaus kūnas. Iš pradžių manoma, kad tai dingusi Vikingo Stormbergo žmona. Tačiau netrukus paaiškėja, kad rastasis – vyras, ir jis nenuskendo: kažkas pervėrė jo širdį kuolu ir prismeigė kūną prie pelkės dugno.

	Azraelio knyga
	Amber V. Nicole
	Prieš daugelį šimtmečių Diana, trokšdama žūtbūt išgelbėti mirštančią seserį, sudarė sandorį su Keidenu – pabaisa, baisesne už bet kokį košmarą. Priversta jam tarnauti, ji privalo surasti senovinį reliktą, kurį saugo pavojingiausi jos priešai: Samkielio – Pasaulio Pabaigos Nešėjo – vadovaujama armija.

	Baseinas
	Aldona Tüür
	„Baseinas“ – antrasis rašytojos Aldonos Tüür romanas. Iš dalies epistolinio kūrinio centre – santykių drama. Veiksmas plėtojamas šiuolaikiniame Kaune. Pagrindinės veikėjos gyvenimas apima visą Lietuvos nepriklausomybės laikotarpį. Per veikėjų prisiminimus, aplinką, žmonių santykius atsiskleidžia ir pokytis, ir tradicija, tam tikri mūsų tautinės tapatybės bruožai.

	Bet kokia kaina
	Rachel Abbott
	Gydamas po sužeidimo į krūtinę, kuris vos nekainavo gyvybės, detektyvas vyriausiasis inspektorius Tomas Daglasas galvoja ne apie save: didžiausią rūpestį jam kelia be pėdsako dingęs brolis Džekas. Džeko praeitis sudėtinga ir pavojinga. Prieš kelerius metus jis surežisavo savo mirtį, kad ištrūktų iš organizuotų nusikaltėlių grupuotės...

	Blogis po saule
	Agatha Christie
	Prabangus viešbutis atokioje saloje žada poilsį – tai tobula vieta pabėgti nuo kasdienybės.
Tačiau vieną dieną nerūpestingas atostogas nutraukia kraupi žmogžudystė, o paviršiuje ima kilti ilgai slėptos paslaptys. Draugystės pasirodo esančios trapios, o tiesa – pavojinga.
Į sceną žengia Erkiulis Puaro – nepriekaištingos logikos ir įžvalgos meistras. Sekdamas menkiausias detales, jis pradeda žaidimą, kuriame kiekvienas gali būti kaltas.

	Braitų metai
	Sarah Damoff
	Rajenas ir Liliana Braitai be galo myli vienas kitą ir netveria džiaugsmu susilaukę dukters Džordžetės. Tačiau Liliana turi sūnų, apie kurį nepasakojo Rajenui, o Rajenas turi priklausomybę, kurią slepia nuo Lilianos. Džordžetė auga stebėdama, kaip pamažu byra jos tėvų santuoka...

	Camino
	Anya Niewierra
	Europą užkariaujantis Anya Niewierra detektyvinis romanas „Camino“ – daugiau nei 825 000 egzempliorių parduotas psichologinis detektyvas apie netektį, melą ir pavojingas artimiausių žmonių paslaptis.

	Dainuojantys kalnai
	Nguyen Phan Que Mai
	„Dainuojantys kalnai“ – epinio užmojo romanas apie tragišką įstabaus grožio šalies istoriją ir šeimos stiprybę, padedančią išlikti net didžiausių sukrėtimų akivaizdoje. Į šiurpius istorijos įvykius žvelgiant dviejų nepamirštamų moterų akimis, atsiskleidžia trapus, bet kartu ir jokioms griaunančioms jėgoms neįveikiamas pasaulis...

	Derliaus vaikai
	Hans Rosenfeldt
	Po metų pertraukos, nusprendusi, kad nebegali būti vien gedinti našlė, detektyvė Hana Vester grįžta į darbą. Ji iškart įtraukiama į tyrimą dėl negyvo kūdikio, rasto senosiose choleros kapinėse, esančiose už Salmiso ribų. Kas jo motina ir kur ji dingo?

	Dvidešimt
	Sam Holland
	Kai vyriausiasis inspektorius Adamas Bišopas vidury nakties atvyksta į nusikaltimo vietą, lavono vaizdas jau yra pakankamai baisus, tačiau tai, ką Adamas patiria vėliau, sukausto iki sielos gelmių. Vienu nužudytuoju viskas nesibaigia. O šalia lavonų palikti skaičiai atskleidžia siaubingą tiesą: žudikas įjungęs atgalinį laikmatį. Tačiau ką jis skaičiuoja?

	Dviratininkas
	Tim Sullivan
	Detektyvas Džordžas Krosas turi unikalių ir neprilygstamų talentų. Jis pasitelkia logiką, ryžtą ir dažnai – pedantiškumą, kad seniai praradusioms viltį šeimoms padėtų rasti atsakymus ten, kur niekas nė nemanė ieškoti.
Tad kai vykdant griovimo darbus randamas sumaitotas kūnas, Krosas turi iš menkiausių jam prieinamų detalių surinkti tiesos dėlionę.

	Geriausias pasiūlymas laimi
	Marisa Kashino
	Po aštuoniolikos mėnesių ir vienuolikos pralaimėtų varžytuvių dėl namų perkaitusioje Vašingtono priemiesčių rinkoje trisdešimt septynerių metų viešųjų ryšių specialistė Margo Mijakė sužino, kad po mėnesio tobulame rajone bus parduodamas tobulas namas. Moteris nori bet kokia kaina pabėgti iš ankšto buto, kuriame gyvena su vyru Ijanu, ir taip išspręsti santuokos sunkumus bei grąžinti gyvenimą ir šeimos planavimą į vėžes.

	Gyvenimas po meilės ženklu
	Arnas Ališauskas
	Šios knygos žanrą būtų galima pavadinti „Iš pokalbių su Alma Adamkiene“. Tyli, santūri ir net nekalbi ponia Alma buvo puiki pasakotoja, išsaugojusi atmintyje daugybę unikalių gyvenimo faktų. Tiesa, sunkiai prisileidžianti ir prašymus papasakoti atmušanti klausimu – kam tai įdomu? 

	Hemingvėjus nieko nežino
	Artur Dron
	Ukrainiečio kario ir poeto trumposios prozos kūrinys, pasakojantis apie realų karą Ukrainoje, žmogiškąsias patirtis apkasuose ir ribines būsenas anapus sausos statistikos.

	Hormonai, kurie tave valdo
	David J. P. Phillips
	Praktinis vadovas, kaip kurti žmogaus laimę pasitelkus biologiją. Knygoje „Hormonai, kurie tave valdo“ Davidas JP Phillipsas aiškina, kaip mūsų kūne veikiančios neurocheminės medžiagos veikia energiją, stresą, motyvaciją, miegą ir nuotaiką.

	Ir tada nebeliko nė vieno
	Agatha Christie
	Svečiai, pakviesti į dvarą saloje, į kurią įmanoma patekti tik šeimininko laiveliu, miršta vienas po kito. Mirtys atkartoja vaikišką skaičiuotę apie dešimt kareivėlių. Ar nuskambės paskutinė skaičiuotės eilutė „... ir tada nebeliko nė vieno"?

	Išnykstantis pasaulis
	Sayaka Murata
	Ateities Japonija. Šalyje socialinė izoliacija ir populiacijos kontrolė pasiekė kraštutinumus. Susituokusių porų seksas išnyko, o vaikai gimsta taikant dirbtinį apvaisinimą.
Amanė dar vaikystėje su siaubu suvokia: jos tėvai „sugulė“, kad ją pagimdytų. Mergina stengiasi pabėgti nuo to, ką laiko atsilikėlišku savo motinos paklydimu – jos tėvai vis dar naiviai tikisi, kad ji ras savo meilę ir susilauks vaiko natūraliu būdu.

	Išvarymas. Kristus ir Čingischanas
	Marius Ivaškevičius
	Kristus ir Čingischanas – įsitvėrę vienas į kitą jie sklendžia virš Žemės rutulio, bet nė vienam neužtenka persvaros numesti kitą ant žemės. Jų veiduose įsirėžusi įtampa ir kiekvieno raumens įtempimas Žemėje turi atatranką. Užtenka jiems pajudinti pirštą ir Londoną nusiaubia teroras. 

	Jūreivis
	Lars Kepler
	„Jūreivis“ – tai šešios įtemptos kriminalinės istorijos iš tamsaus Lars Kepler pasaulio.
Šiose istorijose žmonės atsiduria situacijose, kuriose viena klaida gali kainuoti gyvybę, o pasirinkimas tarp moralės ir išgyvenimo tampa neįmanomas.

	Kaip užauginti laimingus vaikus
	Kaija Puura
	Tam, kad užaugtų sveikos savivertės žmogumi, vaikui reikia meilės ir ribų. Ši praktinių pavyzdžių ir patarimų knyga padeda stiprinti emocijų raiškos gebėjimus ir vidinį šeimos bendradarbiavimą.

	Kai tavo širdis mane surado
	Dovilė Kucevičienė
	Nuo vaikystės Norvilės gyvenimą lydėjo vizitai į ligonines ir kova dėl kiekvieno širdies dūžio. Būdama dvidešimt trejų ji sulaukia stebuklo – širdies transplantacijos. Gavusi antrą galimybę gyventi, ji pasivadina Nora ir nusprendžia pagaliau mėgautis gyvenimu: dirbti, juoktis, mylėti ir nešvaistyti veltui nė vienos dienos...

	Kalėdos Tamsgirio dvare
	Lavisa Spell
	Naujoje Lavisos Spell kalėdinėje istorijoje susiduria šiandiena ir senieji laikai, realybė ir mistika, sudaužyta širdis ir nauja meilė. Juk magiškų žiemos saulėgrįžos švenčių metu viskas tampa įmanoma.

	Kartą Romoje
	Sarah Adams
	Ameliją Rouz visi pažįsta kaip Rei Rouz – didžiausiose scenose pasirodančią popmuzikos žvaigždę. Garsi dainininkė jaučiasi išsekusi. Jos gyvenimas virto griežtai kontroliuojama rutina, ji nebegali spręsti, kaip atrodyti, ką veikti ir su kuo draugauti. O kas, jei imtų ir pabėgtų kaip Audrey Hepburn filme „Atostogos Romoje“? Tik į kitą Romą – Kentukyje?

	Kobros lopšinė
	Juozas Gaižauskas
	Tik vienas trakštelėjimas, ir akimirksniu netekęs galios žengti nė žingsnio piligrimas įstringa kalnuose. Aplinkui nė gyvos dvasios, artimiausias kaimas už keliolikos kilometrų, visi, kas galėtų pagelbėti, toli toli priekyje... Jis braunasi per kalnus nė nemanydamas sustoti, nors kiekvienas žingsnis – peilis, o kiekvienas metras – valanda...

	Kodėl bijome kitų?: apie viešumos baimę, drovumą ir socialinę fobiją
	Christophe André, Patrick Légeron, Antoine Pelissolo
	Kiekvienam yra tekę susidurti su baime. Pajusti, kaip prakaituoja delnai, išmuša raudonis ar ima stipriai daužytis širdis. Galbūt tai nutiko kaip tik tuomet, kai žiojotės kalbėti susirinkime, tiesėte ranką naujam pažįstamam, lipote ant scenos ar paprasčiausiai rengėtės paprašyti padavėjo, kad pakeistų patiekalą. 

	Kraujo ryšys
	Johana Gustawsson, Thomas Enger
	Artimiausi žmonės meluoja geriausiai. Kupinas netikėtų posūkių ir emocinio gilumo, persmelktas subtilių psichologinių įžvalgų, šis pasakojimas apie kraujo ryšius – visomis prasmėmis yra išskirtinis kriminalinės literatūros pavyzdys. Pasakojimas sukasi aplink tamsų ir mįslingą tyrimą, kuriame susipina praeitis ir dabartis. Istorijoje narpliojamas paauglio, apkaltinto dviejų merginų nužudymu, atvejis, keliantis klausimus apie jo kaltę.

	Kur Molė
	H. D. Carlton
	Molė Devero yra dingusi jau daugiau nei dvi savaites, o policija nesėkmingai jos ieško. Istorija pasakojama iš Molės perspektyvos ir yra ankstesnių autorės knygų („Adelinos vaiduokliai“ bei „Adelinos medžioklė“) tęsinys.

	Labai trumpa Lietuvos istorija
	
	Nuo baltų genčių iki Mindaugo karūnos, nuo Žalgirio mūšio iki Sąjūdžio aikštės – svarbiausi įvykiai, valdovai ir lūžiai, sudėti nuosekliai ir be akademinio balasto. Visa Lietuvos istorija – vienoje stilingoje knygoje patogiais apvalintais kampais.

	Lengvas būdas konservuoti namuose
	
	Uogienės, sirupai, džiovinimas, šaldymas ir gardžios atsargos žiemai – daugiau skonio, vitaminų ir vasaros Jūsų namuose!
Ši knyga ir yra tas planas. Šeši pagrindiniai būdai, surikiuoti ne pagal tradiciją, o pagal naudą: kuris metodas išsaugo daugiausiai vitaminų ir mažiausiai pareikalauja darbo.

	Meilė, purvas, kraujas ir galia. Moterų gyvenimas Viduramžiais
	Helena Nowak
	Dauguma to, ką manome žinantys apie viduramžių moteris, yra mitai. Ši knyga kviečia palikti kino ekranų, interneto memų ir romantizuotų legendų pasaulį ir žengti į tikrą viduramžių Europą – tokią, kokia ji buvo iš tikrųjų.

	Miegantys liūtai
	Mick Herron
	„Miegantys liūtai“ – antrasis Micko Herrono romanas iš knygų serijos apie britų slaptosios žvalgybos padalinį, vadinamą Pelkynu (Slough House), ir jo impozantiškąjį vadovą Džeksoną Lamą.

	Mirties kerštas
	Andreas Gruber
	Per paskutinę operaciją Kriminalinių tyrimų biuro profiliuotojas Martenas S. Sneideris vos išvengė mirties ir prarado beveik visą komandą – taip pat ir kolegę Sabiną Nemec. Vis dėlto paaiškėja, kad ji galbūt dar gyva.

	Namo šnabždesiai
	Aurelija Savickienė
	Į seną namą su šeima atsikrausčiusi Aistė svajoja kurti naują gyvenimą. Deja, netrukus viską ima gaubti tirštėjanti įtampa: dingsta daiktai, vonioje girdėti paslaptingas varpų aidas, o mažoji Laura pasakoja apie jos kambaryje besilankantį vyrą. Name slypi šis tas daugiau, nei durų girgždesys ir pelių krebždėjimas...

	Nematoma ranka
	Julija Janus
	1542-ieji. Krokuva ir Vilnius. Rūmų gyvenimą valdo šypsenos ir nuodai. Tarp prabangiais gobelenais išpuoštų sienų keroja klasta ir intrigos, jų voratinklis apraizgo Lietuvos Didžiąją Kunigaikštystę.
Istorinis detektyvinis romanas „Nematoma ranka“ kelia dar vieną įtikinamą Barboros Radvilaitės mirties priežasties versiją. Kas iš tiesų galėjo jai nutikti?

	Neturėčiau tavęs norėt
	Agnė Bausienė
	Jis niekada neturėjo jos liesti. Ji niekada neturėjo pas jį grįžti. Tačiau kai praeitis vėl suveda juos kartu, sena trauka tampa pavojingesnė nei bet kada anksčiau. „Neturėčiau tavęs norėti“ – jau 20-asis bestselerių autorės Agnės Bausienės romanas, žadantis dar vieną įtemptą ir aistringą dark romance istoriją.

	Nutrūktgalvis
	Elsie Silver
	Vinterė po skaudžių išgyvenimų ir skyrybų siekia pradėti gyvenimą iš naujo Česnat Springse ir yra visiškai atsisakiusi vyrų. Tačiau susitikusi su Teo ji pajunta didžiulę pagundą. Po vienos karštos nakties nuotykio paaiškėja, kad Vinterė laukiasi. 

	Pakilę iš pelenų. Giminė daugiau nei kraujas
	Danutė Dobužinskaitė
	„Pakilę iš pelenų. Giminė daugiau nei kraujas“ – tai jautrus, daugiasluoksnis pasakojimas apie giminės atmintį, protėvių palikimą ir žmogaus ryšį su savo kilme.
Tai knyga, kuri primena, kodėl mums visiems svarbu žinoti, iš kur ateiname. Po visų karų, marų, išbuožinimų ir tremčių Giminė vėl pakilo iš pelenų.

	Colombe Schneck
	Pirmojoje trilogijos dalyje autorė gręžiasi į paauglystę. Ambicinga septyniolikmetė iš pasiturinčios šeimos mėgaujasi laisve ir išbando įvairias romantinių santykių formas, bet netikėtas nėštumas priverčia susidurti su nauja realybe: kūnas ją išdavė ir nepriklauso vien jai.
„Paryžiaus trilogija“ – intelektualus ir intymus kūrinys apie saviraišką, meilę ir sielvartą. Apie būtinus virsmus norint gyventi nuoširdumu grįstą gyvenimą.

	Pasitikėjimas
	Penelope Douglas
	Tirnanei de Has niekas neberūpi. Vienturtė prodiuserio ir kino žvaigždės dukra užauga privilegijuotųjų prabangos pasaulyje, bet nepatiria nei meilės, nei rūpesčio. Nuo vaikystės siunčiama į privačias internatines mokyklas, ji neįstengia atsikratyti vienišumo jausmo ir sugalvoti, kaip susikurti savo gyvenimą. Visą laiką ją persekioja tėvų šlovės šešėlis.

	Pataikūnė
	Bryony Gordon
	Olivija stengiasi visiems įtikti – ir jau seniai gyvena pagal kitų taisykles.
Jos vyras treniruoja kūną, o ji prapuolusi tarp buities darbų. Artimiesiems ir bendradarbiams visada sako „taip“, nors iš tiesų norėtų surikti „ne“.
Bet vieną dieną viskas pasikeičia.

	Pavojingos paslaugos
	Kate Atkinson
	Tai buvo jo bausmė – niekada to neužmiršti.
Šviesią vasaros dieną Edinburgo festivalio publika tampa sunkiai paaiškinamo nusikaltimo liudininkais. Įniršio kelyje protrūkis vos nesibaigia žmogžudyste. Tik ar visus šio įvykio dalyvius į vieną vietą suvedė grynas atsitiktinumas?

	Pažadėk man saulę
	Cara Bastone
	Mailsas puikiai žino, ką reiškia ko nors netekti, ir yra pasiruošęs padėti Lenei iš naujo atrasti gyvenimo džiaugsmą. Galbūt mainais ji padėtų jam užmegzti ryšį su dukterėčia ir pataisyti sudėtingus santykius su seserimi? „Pažadėk man saulę“ – tai įtraukianti istorija apie gydančią draugystę ir grįžimą į save.

	Pokalbiai apie esmes
	Arvydas Šliogeris, Virginijus Gustas
	Ši knyga – dviejų mąstytojų pokalbis. Mokytojas Arvydas Šliogeris, Lietuvos filosofijos klasikas, ir jo mokinys, profesoriaus kūrybos tyrinėtojas Virginijus Gustas diskutuoja apie gyvenimą ir filosofiją, kelia klausimus, į kuriuos atsakymų ieško visi šiuolaikiniai mąstytojai. Kartu aptariamos ir svarbiausiоs A. Šliogerio filosofijos temоs. Dialogo forma susieja knygą su filosofine tradicija, Platono dialogais. Gyvas pokalbis įtraukia į diskusiją ir skaitytoją.

	Ramaus miego knyga
	Sarah Ockwell-Smith
	„Ramaus miego knyga“ – tai vadovas, kuriame miego trūkumo iškankinti tėvai ras patarimų, kaip sureguliuoti miegą nuo pirmos naujagimio dienos iki mokyklinio amžiaus. Aptariamos pačios įvairiausios problemos: dažnas nubudimas naktimis, šlapinimasis į lovą, ikimokyklinukų košmarai ir visiškas nenoras eiti miegoti...

	Santuoka
	K.L. Slater
	Prieš dešimt metų pagrindinės veikėjos sūnus Džesis buvo nužudytas, o šeima – sugriauta. Tačiau dabar ji staiga išteka už Tomo – vyro, kuris įvykdė šį nusikaltimą.

	Septyni žiedai
	Nora Roberts
	Labai seniai Arturas Pulas pastatė didingą dvarą audringo vandenyno pakrantėje nedideliame jo pavarde pavadintame miestelyje Meino valstijoje. Šiandien tame kelioms kartoms prakeiktame name gyvena Sonja Maktaviš. Už dvaro sienų jai teko paliudyti septynių nuotakų mirtis ir septynių vestuvinių žiedų pagrobimus. Ir dabar, norint nutraukti tą prakeiksmą ir visiems laikams iš namų išguiti piktavalę šmėklą, jai teks išspręsti sudėtingą galvosūkį.

	Sidabrinis elitas
	Dani Francis
	Rena Darlington visą gyvenimą praleido šešėliuose, slėpdama savo telepatines galias. Ji viena iš Modifikuotųjų – persekiojamos ir naikinamos bendruomenės. Tačiau jos žmonės neketina pasiduoti.
Viena neapdairi klaida – ir Rena atsiduria priešų rankose.

	Stiklo dienos
	Nicoletta Verna
	Redenta – naivi, bet pastebi tai, ko nemato kiti. Pažeidžiama, bet geba pasipriešinti. Ji gimė tą pačią dieną, kai buvo pagrobtas italų socialistų lyderis Mateotis. Miestelio žmonės jai, kaip paženklintai nelaimės, pranašavo greitą mirtį. Tačiau mergaitė išgyveno, o Mateotis buvo rastas negyvas. Tada šalyje ir prasidėjo tikrasis fašizmas.

	Šimtas Prezidento Valdo Adamkaus metų
	Raminta Jonykaitė
	„Ilgą laikotarpį vykusią kovą dėl okupuotų Vidurio ir Rytų Europos tautų laisvės ir teisėtos tų šalių vietos Europoje įkūnija vos keli žmonės. Vienas jų – Valdas Adamkus.“ – JAV politologas ir Lietuvos bičiulis Zbigniewas Brzezińskis.
Ši knyga – tai kelionė per Prezidento Valdo Adamkaus išskirtinį, dramatiškų istorijos įvykių paženklintą gyvenimą ir kartu – per Lietuvos šimtmetį.

	Švenčių ir vakarėlių žaidimai visiems
	Jurgita Jėrinaitė
	Net 500 greitų ir lėtų, porinių ir komandinių, vaikų ir suaugusiųjų žaidimų, skirtų gimtadieniui, mergvakariui ar bernvakariui, išleistuvėms, Naujųjų metų ar Kalėdų vakarėliui, įmonės vakarėliui, vestuvėms, klasės žiburėliui, darželio šventei, klasės draugų susitikimui, giminės sąskrydžiui, stovyklai ar tiesiog šeimos vakarui.

	Taškai ir linijos
	Seicho Matsumoto
	Uolėtoje Kašii lagūnoje, auštant žvarbiam rytui, skubėdamas į darbą darbininkas aptinka du kūnus. Jaunos poros drabužiai – nepriekaištingai tvarkingi, nematyti jokių grumtynių pėdsakų, o mirusiųjų veidai – rožinio atspalvio. Šalia guli apelsinų sulčių buteliukas. Atvykę policininkai neįžvelgia nieko įtartino. 

	Tėvo lemtis
	Niels Fredrik Dahl
	„Tėvo lemtis“ – įtaigus ir gilus romanas apie jauno vyro pastangas pritapti pasaulyje, kurio jis nesupranta. Istorija apie jį supančius žmones ir lemtingą Europos epochą. Kūrinys, kurio centre šeima, paženklinta iš kartos į kartą perduodamos vienatvės, atskleidžia, kaip sunku – o gal net neįmanoma – susitaikyti su aplinkybėmis, formuojančiomis žmogaus gyvenimą.

	Tikroji Žemės istorija
	Sal Rachele
	Knyga „Tikroji Žemės istorija“ – ne vien alternatyvi Žemės istorija. Tai daug platesnis bandymas sujungti kosmologiją, dvasingumą, sąmonės evoliuciją, alternatyvias istorijos interpretacijas, nežemiškų civilizacijų temą ir žmogaus dvasinio pabudimo idėją.

	Tylus organizmo uždegimas
	
	Jautiesi pavargęs, nors miegi 8 valandas? Pilvas dažnai išsipūtęs? Po pietų krenti be energijos, o kraujo ar kiti tyrimai vis tiek „geri“? Gali būti, kad tavo kūnas ilgą laiką veikia tyliai perkrautu režimu. Viena iš galimų priežasčių – tylus organizmo uždegimas.

	Tirštesnis už vandenį
	JD Kirk
	Loch Neso ežero pakrantėje išplautas smarkiai sudarkytas kūnas sudaužo detektyvo Džeko Logano viltis pradėti ramų gyvenimą Škotijos aukštumose.
Žiniasklaidai skelbiant apie pabaisų išpuolius, Džekas su kolegomis iš Žmogžudysčių tyrimų skyriaus privalo kuo greičiau sugauti žudiką, kol šis nepasiglemžė daugiau aukų.

	[image: ]
	Trys vasaros
	Karen Swan
	1957-ieji. Trikazės uoste Rafaela Parizi nekantriai laukia iš Romos atvykstančių svečių. Kilminga Frankečių šeima kiekvieną vasarą atgaivina nykų uostamiesčio gyvenimą. Rafaela yra pažadėjusi širdį vietinių Džanelių sūnui, tačiau negali atsikratyti minties, kad ją ir Kozimą Franketį sieja daugiau, nei jiedu pasiruošę pripažinti. O gal ji tik save apgaudinėja?...

	Uždraustoji
	Olivija Upė
	Santuoka, paslaptis, geismas – ir moteris, kuri pirmą kartą gyvenime nustoja meluoti sau. „Uždraustoji“ – ne tokia meilės trikampio istorija, kurią įpratote skaityti, matyti, girdėti. Ji turi gerą vyrą, tvarkingą gyvenimą ir visas priežastis būti laiminga. Bet vienos bemiegės nakties pakanka, kad visas jos pasaulis pasisuktų kita kryptimi.

	Vatikanas
	Viktoras Jašinskas
	Roma liepsnoja. Imperijos griūva. Gimsta nauja pasaulio tvarka. Vatikano istorija, pasaulio imperijos, religija ir politika – vienoje įtemptoje, faktine medžiaga paremtoje Viktoro Jašinsko knygoje. Tai pirmasis lietuviškas tokio masto istorinis tyrimas, visiškai nauju kampu atskleidžiantis valdžios, tikėjimo ir simbolių galią.

	Žaidžiantis Dievas
	Elias Verion
	Ši knyga kviečia į neįprastą kelionę, kurioje susitinka neuromokslas, kvantinė fizika, psichologija, filosofija ir didžiosios pasaulio religijos. Joje rimčiausi egzistenciniai klausimai nagrinėjami su šypsena, o sudėtingos idėjos paaiškinamos paprastai, žaismingai ir be pamokslavimo.

	Žmogus, surūkęs Bibliją
	Bruno Ferrero
	Ši knyga puikiai tiks ieškantiems dvasinės ramybės, įkvėpimo ir stiprybės kasdienybėje, mėgstantiems trumpas, bet gilią prasmę turinčias istorijas. Taip pat tėvams, mokytojams ar dvasiniams vadovams, norintiems perduoti vertybes kitiems per suprantamus pavyzdžius.

	Žmogžudysčių mainai
	Steve Cavanagh
	Vieną tamsų vakarą Niujorko Aukštutinio Vestsaido rajone atsitiktinai susitinka dvi moterys. Gurkšnodamos gėrimus, Amanda ir Vendė supranta, kad jas daug kas sieja, ypač vienatvė ir stiprus troškimas atkeršyti jų šeimas sugriovusiems vyrams. Kalbėdamos iki išnaktų, jos sukuria tobulą planą: jei nužudysi už mane, aš nužudysiu už tave.

	Žvelk giliau
	David Ellis
	Saimonas ir Viki – turtinga Čikagos pora. Iš pirmo žvilgsnio ji gyvena įprastą santuokinį gyvenimą. Tačiau pažvelgus giliau, atsiveria visiškai kitoks vaizdas. Kai gretimo priemiesčio viloje randama, kaip manoma, pasikorusi aukštuomenės gražuolė, ima aiškėti tamsios sutuoktinių paslaptys, įsukančios intriguojantį įvykių sūkurį.

